Bajram - Wikipedia, slobodna enciklopedija

# Bajram

### Sa Wikipedije, slobodne enciklopedije

Dio serije članaka o Islamu Historija Islama
Vjerovanje

Jedinstvo Allaha
Meleci
Kur'an
Božiji poslanici
Sudnji dan
Kader

Praksa
Šehadet Klanjanje namaza Post Ramazana Zekat Hadždž
Važnije ličnosti
Muhammed Božiji poslanici Pravedne halife Ashabi

Bajram je islamski praznik. Prema lunarnom, islamskom kalendaru godišnje imaju dva Bajrama: ramazanski Bajram i kurban Bajram.

### [uredi] Kada su propisani Bajrami

Bajrami su propisani hadisom Muhmmeda a.s. a prenosi ga Enes ibn Malik, r.a. Hadis glasi ovako: "Kada je Allahov Poslanik, s.a.v.s., stigao u Medinu njezini stanovnici imali su svoja dva dana u kojima su igrali i zabavljali se. Upitao je: "Koji su ovo dani", pa su mu rekli: "Mi smo ih proslavljali u džahilijjetu." Allahov Poslanik, s.a.v.s., im tada reče: "Zaista vam je Allah zamijenio te dane boljim: danima Kurban-bajrama i Ramazanskog bajrama." "

## [uredi] Ramazanski Bajram

Ramazan je jedan od posebnih mjeseci u Islamu. Jedna od pet temeljnih dužnosti svakog muslimana je i post koji se provodi u ovom mjesecu. Tokom trideset dana ramazana muslimani se moraju uzdržavati od hrane, pića i spolnog kontakta sa svojim suprugama, i to od zore pa do zalaska sunca. Po isteku ovog mjeseca slijedi mjesec Ševal i prva tri dana tog mjeseca je jedan od dva praznika u Islamu, Ramazanski Bajram (1. 2. i 3. dan u mjesecu). Njim obilježavamo kraj posta. Prvi dani (oba) Bajrama su dani kada post nije dozvoljen.

## [uredi] Kurban bajram

Kurban bajram traje četiri dana (30. 31. 1. i 2. Zulhidže) i on je vezan za obrede Hadždža, koji je jedna od pet temljnih dužnosti muslimana. Za vrijeme Kurban bajrama muslimani takođe kolju kurban i dijele ga sirotinji, komšijama i rodbini prema utvrđenim pravilima (1/3 sirotinja, 1/3, prijatelji i komšije i 1/3 porodica). Isto tako ako neko ima veliku porodicu može sve zadržati za sebe, ali može i podijeliti svo kurbansko meso. Ako zadržite meso samo za sebe to nije u duhu pomaganja drugima, međutim ova mogućnost je ostavljena kao olakšica onima koji izdržavaju veliku porodicu i nemaju dovoljno sredstava za to, a ipak bi htjeli da ispoštuju ovu dužnost.

## [uredi] Adabi Bajrama

Na dan oba Bajrama preporučene su izvjesne stvari, a koje doprinose obilježavanju posebnosti ovih dana kao praznika. Lijepo je:

- prije odlaska na Bajram namaz okupati se
- jesti prije Ramazanskog Bajram namaza (neparan broj hurmi, ili nešto drugo ako hurmi nemamo), a na Kurban-bajram jesti tek poslije namaza (i lijepo je da to bude kurbansko meso)
- učenje tekbira na putu u džamiju i u njoj
- čestitanje
- oblačenje najljepše odjeće, mirisanje i ukrašavanje
- odlazak u džamiju jednim putem a povratak drugim

Tradicionalno jelo u Bošnjaka za Bajram je Baklava,Hurme,Sarma,Punjena paprika i mnogo drugih porijeklom turskih jela.

Wikivijesti na bosanskom jeziku imaju članak pod nazivom:
Bajramska čestitka reisu-l-uleme

Nedovršeni članak Bajram koji govori o religiji treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../b/a/j/Bajram.html"

Kategorije: U začetku, Religija | Islam | Vjerski praznici

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Dansk
- Deutsch
- English
- Esperanto
- Español
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Italiano
- Basa Jawa
- ಕನ್ನಡ
- Kurdî / كوردي
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Português
- Русский
- Slovenščina
- Српски / Srpski
- Svenska
- Türkçe
- Tatarça
- 中文